הדגל הטרנסג'נדרי
**הדגל הטרנסג'נדרי** הוא דגל המשמש לסמלה של הקהילה הטרנסג'נדרית בעולם, אשר עוצב על ידי האישה הטרנסג'נדרית האמריקאית מוניקה הלמס בשנת 1999.

היסטוריה
--------

עיצוב הדגל הטרנסג'נדרי הידוע ביותר ברחבי העולם הוא "דגל הגאווה הטרנסג'נדרית", המשמש כסמל לגאווה וגיוון של טרנסג'נדרים וזכויות עבור חברי הקהילה. הדגל נוצר על ידי האישה הטרנסג'נדרית האמריקאית מוניקה הלמס בשנת 1999, והוצג לראשונה במצעד גאווה בפיניקס, אריזונה בשנת 2000.

עיצוב הדגל מורכב מחמישה פסים אופקיים: שניים כחולים בהירים, שניים ורודים ואחד לבן במרכז. הלמס תיארה את משמעות עיצוב הדגל באופן הבא,

> 
> "הפסים בחלק העליון והתחתון הם תכלת, הצבע המסורתי לתינוקות בנים, הפסים שלידם הם ורודים, הצבע המסורתי לתינוקות בנות. הפס לבן באמצע הוא עבור מי שעוברים תהליך להתאמה מגדרית או מחשיבים את עצמם כבעלי מגדר ניטרלי או לא מוגדר".
> 
> 
> 
> — תיאורה של מוניקה הלמס, מייסדת הדגל, על עיצובו
> 

### שימוש

בממלכה המאוחדת, מועצת ברייטון והוב מניפה את הדגל ביום הזיכרון הטרנסג'נדרי. "Transport for London" (הגוף הממשל המקומי האחראי על רוב רשת התחבורה בלונדון, אנגליה) הניף גם כן את הדגל ממטה לונדון 55 ברודוויי של הרכבת התחתית של לונדון לשבוע המודעות הטרנסג'נדרי הנערך ב-20 בנובמבר 2016.

הדגל הונף מהתורן הציבורי הגדול במחוז הקסטרו של סן פרנסיסקו (הידוע כרובע הראשון והגדול ביותר עבור הומוסקסואלים בעולם, בו מתנוסס דגל הגאווה בדרך כלל) בפעם הראשונה ב-19 וב-20 בנובמבר 2012 לציון יום הזיכרון הטרנסג'נדרי. את טקס הנפת הדגל ניהלה מלכת הדראג המקומית, לה מוניסטט.

ב-19 באוגוסט 2014, תרמה מוניקה הלמס את הדגל הטרנסג'נדרי המקורי משנת 1999 למוזיאון הלאומי להיסטוריה אמריקנית בבירה וושינגטון.

פילדלפיה הפכה לממשלת המחוז הראשונה בארצות הברית שהניפה באופן רשמי את הדגל בשנת 2015, בעודו הונף בבית העירייה לכבוד ועידת הבריאות הטרנסג'נדרית השנתית ה-14 של פילדלפיה על ידי מרכז מזוני, והתנוסס על יד דגלי ארצות הברית ועיר פילדלפיה. ראש העיר דאז, מייקל נוטר, נשא נאום לכבוד קבלת הקהילה הטרנס'נדרית בעיר.

בינואר 2019, נציגת וירג'יניה, ג'ניפר וקסטון, תלתה את הדגל מחוץ למשרדה בוושינגטון הבירה, בצעד להפגנת תמיכה בחברי הקהילה. במרץ 2019, עשרות חברי קונגרס דמוקרטים ועצמאיים הניפו את הדגל מחוץ למשרדיהם לשבוע הנראות הטרנסג'נדרי לקראת יום הנראות הטרנסג'נדרית הבינלאומי ב-31 במרץ.

הדגל התנוסס מעל בנייני הקפיטול של ארצות הברית בפעם הראשונה ביום הזיכרון הטרנסג'נדרי בציונו בשנת 2019. קפיטולי מדינת איווה וקליפורניה הניפו אותו בשטחן.

גרסת אימוג'י של הדגל נוספה לרשימת האימוג'ים הסטנדרטית בשנת 2020.

עיצובים נוספים
--------------

במהלך השנים, מספר דגלים טרנסג'נדרים אומצו על ידי אנשים, ארגונים וקהילות טרנסג'נדרים שונים ברחבי העולם, בהם:

### ג'ניפר פלינן

עיצובה של ג'ניפר פלינן לדגל הטרנסג'נדרי
המעצבת, ג'ניפר פלינן תיארה את עיצובה באומרה כי:

"הגעתי לרעיון לדגל הטרנסג'נדרי לפני כמה שנים. בזמנו לא ידעתי על עיצובים אחרים של דגל. העיצוב נוצר עבור גאווה בקרב חברי הקהילה. סיבה נוספת שהכנתי את הדגל היא שרוב מתלבשי הקרוס-דרסינג הם לא הומוסקסואלים אבל אם הם משתמשים בדגל הגאווה, אנשים יחשבו שהם הומואים. הצבעים על הדגל הם מלמעלה למטה. ורוד, סגול בהיר, סגול בינוני, סגול כהה וכחול. הוורוד והכחול מייצגים זכר ונקבה. שלושת הפסים הסגולים מייצגים את המגוון של הקהילה הטרנסג'נדרית וכן מגדרים אחרים מלבד זכר ונקבה".

### הדגל הישראלי

הדגל הישראלי
עיצוב ייחודי של הדגל הטרנסג'נדרי משמש בישראל את חברי הקהילה המקומיים לצד א-בינארים. לדגל זה ישנו רקע בצבע ירוק ניאון (הבולט במקומות ציבוריים) וסמלי ונוס (נקבה), מארס (זכר) וחץ מארס מעורב עבור ייצוג טרנסג'נדרים בשחור.

### ג'ונתן אנדרו

הדגל הטרנסג'נדרי שעוצב בשנת 1999 על ידי ג'ונתן אנדרו (תחת הכינוי "קפטן ג'ון")
בשנת 1999, האיש הטרנסג'נדרי ג'ונתן אנדרו בסן פרנסיסקו, תחת הכינוי "קפטן ג'ון" באתר הטרנס שלו "הרפתקאות בבוילנד", עיצב ופרסם דגל עבור הקהילה הטרנסג'נדרית. דגל זה מורכב משבעה פסים מתחלפים בצבעי וורוד בהיר ותכלת המופרדים בפסים לבנים דקים וכוללים, במנוף השמאלי העליון, סמל ונוס ומארס תאומים בצבע לבנדר. ההסבר החוזר על סמליות הצבע לעיצוב הדגל הידוע יותר של מוניקה הלמס כמעט היה זהה לזה של תיאור העיצוב של אנדרו בעמודים אחרים. התיאור המקורי של עיצובו של אנדרו היה לדברי:

"כן, אכן, הגיע הזמן שיהיה לנו סמל משלנו לייצג את הקהילה, לא? למה אנחנו לא יכולים לקבל את שלנו? ואפשר לומר שאנחנו מרגישים שהעיצובים האלה, שעוצבו על ידי קפטן השכונה הידידותי שלכם, מגלמים את כל ההיבטים של הזהויות שלנו. בין אם אנחנו טרנסג'נדרים או טרנסקסואלים, עוברים ממין זכר (כחול) לנקבה (ורוד) או מנקבה (ורוד) לזכר (כחול), או רק איפשהו באמצע, שני עיצובי הדגל לוכדים את הדקויות ואת החוזקות של הרוח שלנו (והמבטאים הלבנים בין השורות הם - כביכול - הניצחונות הקטנים שמתרחשים אצלנו במהלך מסעותינו להפוך לשלמים). לעזאזל, מי יודע, אולי זה פשוט עלול לתפוס".

אנדרו הסביר את המוטיבציה שלו ליצירת הדגל בראיון בשנת 2017:

עיצבתי את הדגל הזה בזמנו כי אז, לא היה שום דבר עבורנו חוץ מדגל הקשת הסטנדרטי. לפני שגוגל הייתה קיימת בתפקיד שהיא קיימת היום, חיפשתי לעומק באינטרנט כדי לראות אם אני יכול למצוא דגל גאווה טרנסג'נדרי ולא מצאתי, אז כאמן/מעצב, עיצבתי דגל בעצמי עבור הקהילה שלנו. הדגל עצמו נועד לייצג את הקהילה (הטרנסג'נדרית) כולה, כאשר הסמל התאום מייצג את המסע שלנו ואת התכונות שיש לנו. פרסמתי את העיצוב באתר שלי כ-"דגל הגאווה הטרנסג'נדרי הראשון", ומספר אתרים קלטו אותו. כולנו היינו אז קהילה מלוכדת של אתרים, שקישרו זה לזה באמצעות רשתות גאווה. למרות שזה היה הרצון שלי, מעולם לא היה לי את הכספים להפיק אותו".

קישורים חיצוניים
----------------

ויקישיתוף מדיה וקבצים בנושא **הדגל הטרנסג'נדרי** בוויקישיתוף

הערות שוליים
------------

1. 1 2  Apple Finally Has Trans Flag and Trans Symbol Emojis, www.out.com, ‏2020-11-06 (באנגלית)
2. ↑  Matt Petronzio, A Storied Glossary of Iconic LGBT Flags and Symbols, Mashable, ‏2014-06-13 (באנגלית)
3. ↑  The Smithsonian's Queer Collection, www.advocate.com, ‏2014-11-12 (באנגלית)
4. ↑  GLT » Mother courage: portrait of a transgender mom, archive.ph, ‏2012-09-06
5. 1 2  LOOK: Historic Transgender Flag Flies Over The Castro, HuffPost, ‏2012-11-20 (באנגלית)
6. ↑  We Have A Navy Veteran To Thank For The Transgender Pride Flag, HuffPost, ‏2017-07-26 (באנגלית)
7. ↑  Branson LB, The Veteran Who Created The Trans Pride Flag Reacts To Trump's Trans Military Ban, BuzzFeed News (באנגלית)
8. ↑  Council flagpoles now celebrate diversity and druids, www.telegraph.co.uk
9. ↑  FOF #991 - La Monistat Keeps it Fresh! - 05.26.09, Feast of Fun, ‏2009-05-26 (באנגלית אמריקאית)
10. ↑  A Proud Day at American History Museum as LGBT Artifacts Enter the Co…, archive.ph, ‏2014-08-28
11. ↑  Philadelphia Raises the Transgender Pride Flag for the First Time, www.advocate.com, ‏2015-06-04 (באנגלית)
12. ↑  Transgender pride flag hung in Congress by Rep. Jennifer Wexton, NBC News (באנגלית)
13. ↑  Sanders, Pelosi, Ocasio-Cortez hang transgender pride flags in Congress, NBC News (באנגלית)
14. ↑  Pelosi, Ocasio-Cortez, Sanders, & Dozens Hang Trans Flags for Support, www.advocate.com, ‏2019-03-27 (באנגלית)
15. ↑  Nikoel Hytrek, Iowa First State To Fly Trans Flag Over Capitol For Transgender Day Of Rememberance, Iowa Starting Line, ‏2019-11-20 (באנגלית אמריקאית)
16. ↑  Gov. Gavin Newsom Orders Transgender Pride Flag To Fly Over State Capitol For Day Of Remembrance, ‏2019-11-20 (באנגלית אמריקאית)
17. ↑  Condé Nast, The Trans Pride Flag Emoji Is Finally Here, them. ‏2020-11-06 (באנגלית אמריקאית)
18. ↑  Emoji Version 13.0 List, emojipedia.org
19. ↑  Pride Flag Identification Guide, www.prideflags.org
20. ↑  Stephanie Osmanski, Get to Know the History Behind 21 LGBTQIA+ Pride Flags and What They Each Represent, Parade: Entertainment, Recipes, Health, Life, Holidays, ‏2021-06-01 (באנגלית)
21. ↑  Adventures in Boyland -- Pride-O-Rama, web.archive.org, ‏2001-03-06

| **טרנסג'נדריוּת**  |
| --- |
| זהות מגדרית | א-בינארי/ג'נדרקוויר (אג'נדר • ביג'נדר • טריג'נדר • פאנג'נדר) • אנדרוגיני • טרנסג'נדר (אישה טרנסית, גבר טרנס, נוער טרנסג'נדרי) • טרנסקסואליות • מגדר שלישי (בורנשה • נזילות מגדרית • היג'רה • ח'נית' • Two-spirit) • סיסג'נדר • קתואי • פאפאפין |  |
| היסטוריה | מהומות סטונוול • מהומות קפיטריית קומפטון (ארצות הברית) |
| בריאות | דיספוריה מגדרית (בילדים) • היריון טרנסג'נדרי • הסרת שיער • התאמה מגדרית (טיפול הורמונלי להתאמה מגדרית • ניתוח להתאמה מגדרית) • ייעוד מגדרי |
| זכויות ומשפט | הצהרת האו"ם בדבר נטייה מינית וזהות מגדרית • טרנספוביה (טרנסמיזוגניה • TERF) • אלימות (אלימות נגד להט"ב • Trans panic) |
| חברה ותרבות | אירועים (יום הזיכרון הטרנסג'נדרי • יום הנראות הטרנסג'נדרית הבין-לאומי • מצעד הטרנס • שבוע המודעות הטרנסג'נדרי) • אנשים (א-בינארים) • התאבדויות בני נוער • דת (יהדות) • הדגל הטרנסג'נדרי • חרטה • ייצוג במדיה • ספורט |
| גישות ותאוריות | ביטוי מגדרי • בינאריות מגדרית • דדניימינג • זהות מגדרית • טרנסמיזוגניה • טרנס-פמיניזם • נון-קונפורמיות מגדרית • סיסג'נדריות • קרוס-דרסינג |
| ראו גם | אינטרסקס • מגדר • לימודי מגדר • להט"ב • מין (ייעוד מגדרי) • נטייה מינית |
| לקטגוריה • לפורטל להט"ב  |